CELEX: 62011FA0093
Language: fi
Date: 2013-03-21 00:00:00
Title: Asia F-93/11: Virkamiestuomioistuimen tuomio (toinen jaosto) 21.3.2013 — Taghani v. komissio (Henkilöstö — Avoin kilpailu — Valintalautakunnan päätös jättää hakija kutsumatta arviointiin — Muutoksenhakukeinot — Kanne, joka on nostettu ennen kuin hallinnollisesta valituksesta on annettu päätös — Tutkittavaksi ottaminen — Kilpailuilmoituksen muuttaminen osallistujien karsinnan jälkeen — Luottamuksensuojan periaate — Oikeusvarmuus)

25.5.2013   
            
            
               FI
            
            
               Euroopan unionin virallinen lehti
            
            
               C 147/32
            
         Virkamiestuomioistuimen tuomio (toinen jaosto) 21.3.2013 — Taghani v. komissio
   (Asia F-93/11) (1)
   
   (Henkilöstö - Avoin kilpailu - Valintalautakunnan päätös jättää hakija kutsumatta arviointiin - Muutoksenhakukeinot - Kanne, joka on nostettu ennen kuin hallinnollisesta valituksesta on annettu päätös - Tutkittavaksi ottaminen - Kilpailuilmoituksen muuttaminen osallistujien karsinnan jälkeen - Luottamuksensuojan periaate - Oikeusvarmuus)
   2013/C 147/58
   Oikeudenkäyntikieli: ranska
   
      Asianosaiset
   
   
      Kantaja: Jamal Taghani (Bryssel, Belgia) (edustajat: asianajajat S. Rodrigues ja A. Blot)
   
      Vastaaja: Euroopan komissio (asiamiehet: J. Currall ja B. Eggers)
   
      Oikeudenkäynnin kohde
   
   EPSO/AST/111/10-Sihteerit (AST 1) -kilpailun valintalautakunnan puheenjohtajan sen päätöksen kumoaminen, jolla hylättiin kantajan osallistuminen kilpailun arviointivaiheessa järjestettäviin kokeisiin.
   
      Tuomiolauselma
   
   
               1)
            
            
               Avoimen kilpailun EPSO/AST/111/10 valintalautakunnan puheenjohtajan 15.6.2011 tekemä päätös olla kutsumatta Taghania kilpailun arviointivaiheessa järjestettäviin kokeisiin kumotaan.
            
         
               2)
            
            
               Euroopan komissio velvoitetaan suorittamaan Taghanille 1 000 euroa.
            
         
               3)
            
            
               Kanne hylätään muilta osin.
            
         
               4)
            
            
               Osapuolet vastaavat omista oikeudenkäyntikuluistaan.
            
         
      (1)  EUVL C 347, 26.11.2011, s. 46.